अलर्ट- नए साल से बगैर यूएएन नंबर के पीएफ दावों का भुगतान नहीं
भोपाल | कर्मचारियों के लिए बड़ी खबर है। 1 जनवरी से यूएएन नंबर के बिना पीएफ का भुगतान नहीं होगा। अभी तक पीएफ नंबर के आधार पर पीएफ क्लेम का निपटारा किया जाता था। ईपीएफओ मुख्यालय के निर्देश के अनुसार पीएफ ऑफिस केवल उन्हीं दावों को स्वीकार करेगा जिसमें कर्मचारी का यूएएन नंबर होगा। इसके साथ कर्मचारियों के बैंक खाता, आधार समेत केवाईसी अपडेट होना चाहिए। सारे केवाईसी नियोक्ताओं के डिजिटल हस्ताक्षर से सत्यापित होना चाहिए। इसके बाद कर्मचारियों को भुगतान मिल सकेगा।
hin_Deva hin_Deva